ვახტანგ ჭაბუკიანის სამმოქმედებიანი ბალეტის "ლაურენსია“ პრემიერა 1939 წლის 22 მარტს ლენინგრადის ს. კიროვის სახელმწიფო ოპერისა და ბალეტის თეატრის სცენაზე შედგა და 2014 წლის ჩათვლით, მსოფლიოს სხვადასხვა წამყვან საოპერო თეატრში მრავალჯერ დაიდგა. 2017 წლის თბილისის საბალეტო ფესტივალი კი, 21, 23 და 25 ივნისს ვახტანგ ჭაბუკიანის ბალეტის „ლაურენსია“ 3 საპრემიერო ჩვენებით გაიხსნება, რომელიც განახლებული ქორეოგრაფიული რედაქციით ქართველმა პრიმა ბალერინამ, ნინო ანანიაშვილმა უკვე მეორედ გააცოცხლა.